open-index/open-wikipedia-markdown huggingface dataset:
Eliteserien i volleyball for kvinner 2024/25

**[[Eliteserien i volleyball for kvinner|Mizunoligaen]] 2024-25** var det øverste nivået i volleyball i Norge for kvinner sesongen 2024-25.

Ligaen består av 8 lag som spiller en grunnserie og deretter et sluttspill.  blir satt inn som lag nummer 9 i serien. De deltar kun i grunnserien og spiller kun hjemmekamper mot alle lag. Før sluttspillet begynner trekkes TVN fra tabellen. De øvrige lagenes kamper mot TVN gir tellende poeng. Fra og med denne sesongen så er vinneren av grunnserien seriemester og vinneren av sluttspilet er sluttspillmester. Seriemesteren er kvalifisert for spill i Europa.

Det dårligst laget (nr. 8) rykker rett ned til 1. divisjon. Lag nr. 7 spiller kvalifisering mot lag nr. 2 og 3 fra første divisjon.

Sesongen startet 27. september 2024 og sluttet 9. mars 2025.

## Poengsystemet

* 3 poeng ved seier med settsifrene 3–0 eller 3–1
* 2 poeng ved seier 3–2
* 1 poeng ved tap 2–3
* 0 poeng ved tap 1–3 eller 0–3.

## Sluttspillet

Sluttspillet går over to helger der man første helg spiller kvartfinale og andre helg spiller semifinaler og finaler. De to beste lagene fra kvartfinalen går videre til **Final Four** der lagene med 1. og 2. plass fra grunnserien er direkte kvalifisert. Det spilles semifinaler fredag, og finale og bronsefinale lørdag.

I kvartfinalene møtes lagene som kom på 3. plass og 6. plass og lagene som kom på 4. plass og 5.plass i grunnserien. Det spilles to kamper over en helg og skulle det være likt (3-3) i poeng etter den andre kampen, spilles det umiddelbart ett Golden Set til 15 hvor vinnerlaget går til semifinalen.

## Tabellen for grunnserien

## Lagene

## Se også
* Eliteserien i volleyball for menn 2024/25

## Referanser


## Eksterne lenker
* Mizunoligaen kvinner 24/25 - Data Project
Naim Qassem

**Naim Qassem**, også romanisert som **Naim Kassim** (arabisk: نعيم قاسم; født 1953) er en libanesisk sjia-muslimsk religiøs og politisk leder. I oktober 2024 etterfulgte Qassem den avdøde Hassan Nasrallah som generalsekretær i Hizbollah, som støttes av Iran og er terrorlistet av en rekke stater og organisasjoner.

## Liv og virke
Naim Qassem ble født i Kfar Kila i guvernementet Nabatiye i sørlige Libanon. I 1970 begynte han på studier i kjemi og fransk ble det pedagogiske fakultet ved Université Libanaise, og avasluttet med lisensiatsgrad. Deretter begynte han på religiøse studier, under den opprinnelig irakiske professoren og ayatollahen Mohammad Hussein Fadlallah. Innen området sjiittiske studier (Hausa-studier) oppnådde han høyeste nivå. Etter studiene underviste han i kjemi i flere år.

Han var med på grunnleggelsen av Det libanesiske forbund av muslimske studenter (الاتحاد اللبناني للطلبة المسلمين) og dessuten delaktig sammen med Musa as-Sadr i tilblivelsen av 
«de utestengtes bevegelse» ( ركة المحرومين, Harakat al-mahrūmīn), hvorfra Amal-militsen senere utgikk. Qassem var også med på grunnleggelsen av Hizbollah i 1982 under den libanesiske borgerkrig, og ble i 1992 utnevnt som stedfortredende generalsekretær for Hizbollah.

I 2009 overtok Mustafa Badr Al Din etter Imad Mughniyah som leder av Hezbollahs militære side. Dette var et valg som ikke nøt Qassem støtte; hans kandidat var hans egen slektning Samir Shehade.

## Skrifter
* *Hizbullah. The story from within.* London: Saqi, 2005. ISBN 0863565174

## Litteratur
* Karim El-Gawhary: *Nur ein Hauch von Ruhe.* I: taz, 1. august 2006 (Online-Version)

## Referanser


## Eksterne lenker
* Qassems internetside
Mojtaba Amani

**Mojtaba Amani** (født 1963) er en iransk diplomat siden 1988. 

I 2022 ble han Irans ambassadør til Libanon. Han var innen dette leder av Irans *interest section* i Egypt (2013–2022). 

Han skal ha blitt såret av en eksploderende personsøker under personsøkerangrepene på Hizbollah den 17. september 2024, mens han stod i stillingen som Irans ambassadør til Libanon. Men den iranske ambassade bestred det påståtte omfanget av hans skader.

## Referanser
Norges konservative og moderate arbeiderorganisasjon

**Norges konservative og moderate arbeiderorganisasjon** ble stiftet i 1897. Den første formannen var Yngvar Nielsen.

Organisasjonen ga ut avisen Den Borgerlige Arbeider (1916-1940).

## Landsmøter
# 29de Juni 1987 i Kristiania
# 1898 Bergen
# 1899 Drammen 
# 1901 Fredrikshald

## Litteratur
* 

## Referanser
Den forlorne Søn

***Den forlorne Søn*** er et musikkverk (oratorium) for fire solostemmer, blandet kor og orkester, komponert av Catharinus Elling 1895-96. Det er basert på dikterpresten Jonas Dahls diktverk *Et Nutidsoratorium*, utgitt i København i 1894. Dahls diktverk er igjen basert på lignelsen om «den fortapte sønn» i Lukasevangeliet. 

Musikkverket ble uroppført i 1897 av Holters korforening og Musikforeningen. Det var senere hovedverk under Den norske Musikfest, en del av feiringen av Grunnlovsjubileet i Norge 1914. Solister i 1914 var Sigrid Bakke, Marta Vestby, Carl Hagman og Erik Ole Bye. Et nytt partitur og klaveruttog ble utarbeidet av Steffen Kammler i 2024.
## Referanser
Anders Pettersen

**Anders Pettersen** (født 1988) er en norsk bueskytter som har vunnet flere gullmedaljer i NM i bueskyting. Han er medlem av klubben Oslo bueskyttere.

## Medaljer i norske seniormesterskap

## Referanser
Emilie de Vialar

**Anne Marguerite Adelaide Emilie de Vialar** (født 12. september 1797 i Gaillac i Frankrike, død 24. august 1856 i Marseille) er en katolsk helgen, kjent som den hellige Emilie de Vialar, med minnedag den 17. juni. Hun grunnla nonneordenen *Josefssøstrene av Apparisjonen (Sœurs de Saint Joseph de l'Apparition)*.
## Liv og virke
Emilie de Vialar var fra Gaillac nær Toulouse i Languedoc i Frankrike. Faren var baron Jacob Augustin de Vialar og moren var også barondatter — baron de Portal hadde fått tittelen etter å ha virket som livlege for to franske konger.

Emilie ble utdannet i Paris, men dro tilbake til Gaillac da hun var femten og more døde. Ungjenten kom i konflikt med faren ved å motsette seg ei arrangert ekteskap han hadde i tankene for henne, og fordi han mente var overdrevet religiøs grubling og veldedig arbeid.

I 1832, da hun var 35 år, arvet Emilie de Vialer en formue etter morfaren og brukte han den å kjøpe et hus i Gaillac der hun sammen med tre andre kvinner tok seg av fattige syke og barn. Det kom ettehvert til flere, og 1835 kunne de starte ordenen *Josefssøstrene av Apparisjonen* — «apparisjonen» viser til hvordan erkeengelen Gabriel stod fram for Josef og bad ham flykte til Egypt med Maria og Jesusbarnet.

## Referanser


## Eksterne lenker
* Emilie de Vialar på katolsk.no
Nodjigoto Charbonnel

**Nodjigoto Charbonnel** er en menneskerettighetsaktivist fra Tsjad. Han er grunnlegger og leder for organisasjonen *[[Association Jeunesse pour la Paix et la Non-Violence]]* (AJPNV), som kjemper for å avskaffe tortur og for å gi torturofre hjelp til å gjenoppbygge livene sine. Charbonnel ble i 2023 tildelt Professor Thorolf Raftos Minnepris for 2022.

## Bakgrunn og utdannelse
Nodjigoto Charbonnel er utdannet ingeniør. Hans arbeid mot tortur og for torturofre har utgangspunkt i at hans egen far ble utsatt for grov tortur utøvd av det undertrykkende regimet i Tsjad.

## Arbeidet med AJPNV
Charbonnel etablerte *Association Jeunesse pour la Paix et la Non-Violence* (AJPNV) i 2000. Han og hans familie har siden opplevd trusler og trakassering en rekke ganger, og Charbonnel selv har flere ganger blitt satt i fengsel.

## Referanser
Sigfrid Sannes

**Sigfrid Olaug Sannes** (født 1961) er en norsk smykkekunstner fra Bergen.

Hun lager smykkene sine av sølv, gull og fargerike steiner, og innrammer bilder av Frida Kahlo, gamle frimerker og håndmalte blomster med colorit.

Sannes utdannet seg til gullsmed fra Bergen yrkesskole i 1983 og etablerte firmaet Gullsmed Sigfrid Sannes, med varemerket Touch Of Soul i 1995. Hun har deltatt i flere norske utstillinger, og har vært representert ved Nordisk hus i Reykjavík i Island. 

Smykkene har blitt solgt i flere gullsmed- og galleributikker i Norge og har blitt vist på TV2 og båret av dronning Sonja. Hun har et studio og galleri på Bryggen i Bergen.

## Gruppeutstillinger og prosjekter

## Referanser


## Eksterne lenker
* 
*
Den lille havfrue (ballett)

***Den lille havfrue*** er tittelen på en eventyr-ballett i tre akter av Julius Lehmann basert på H.C. Andersens eventyr *[[Den lille havfrue]]*, med musikk av den danske komponisten Fini Henriques og koreografi av ballettmester Hans Beck.

## Referanser
Stablende vindusbehandler

En **stablende vindusbehandler** (også kalt **flytende vindusbehandler** ) er en vindusbehandler som tegner vinduer og lar disse overlappe uten å bruke algoritmer for sammensetning.  Alle vindusbehandlere som tillater overlapping av vinduer, men som ikke er komposisjonshåndterere, betraktes som stablende vindusbehandlere. Vinduene "stabler" seg på skrivebordet som papirer på et fysisk skrivebord. En vindusbehandler som ikke tillater overlapping av vinduer, men heller plasserer dem ved siden av hverandre i et mønster, kalles Rutebasert vindusbehandler. 

## Vindusbehandlere for Vindussystemet X
Eksempler på vindusbehandlere under Vindussystemet X som tilbyr funksjonalitet for stabling av vinduer. 

* 2bwm
* 4Dwm
* AfterStep
* amiwm
* Awesome
* berry
* Blackbox
* ctwm
* cwm
* dwm
* qpwm
* eggwm
* Enlightenment
* Fluxbox
* FLWM
* FrankenWM
* FVWM
* FVWM95
* Goomwwm
* Hackedbox
* IceWM
* Iwm
* jbwm
* JWM
* Karmen
* KWin 
* MLVWM
* MWM
* Mutter
* Muffin
* olwm
* Openbox
* pawm
* PLWM
* Sawfish
* Scwm
* swm
* TinyWM
* tvtwm
* twm
* vwm
* vtwm
* Window Maker
* WindowLab
* wm2
* wmx

## Microsoft Windows
Microsoft Windows 1.0 viste vinduer ved hjelp av en rutebasert vindusbehandler. I Windows 2.0 ble den erstattet med en stablende vindusbehandler, som tillot vinduer å overlappe. Microsoft beholdt en stablende vindusbehandler i alle versjoner av Windows til og med Windows XP. Fra Windows Vista og fremover er en ny komposisjonshåndterer standard. 

## Historie
* 1970-tallet: Xerox Alto som inneholdt det første fungerende kommersielle GUI brukte en stablende vindusbehandler. 
* Tidlig på 1980-tallet: Xerox Star, etterfølgeren til Alto, brukte rutebasert vindusbehandling for de fleste hovedapplikasjonsvinduer, og brukte kun overlapping til dialogvinduer 
* Klassisk Mac OS var et av de tidligste kommersielt vellykkede eksemplene på en GUI som brukte stablende vinduer.

## Referanser
Sommer-OL 2036

**Sommer-OL 2036** vil bli de 36. olympiske sommerleker. Den internasjonale olympiske komité (IOK) planlegger å velge vertssted etter 2025.

## Valg av vertssted
Under IOKs 134. sesjon 24. juni 2019 i Lausanne i Sveits ble det vedtatt nye prosedyrer for utvelgelse av vertssteder av olympiske leker.
* Etablering av en permanent og fortløpende dialog for å kartlegge byer/regioner/land og nasjonale olympiske komiteer for interesse om å arrangere et olympisk arrangement.  
* Opprette to «Fremtidig vert-utvalg» («Future Host Commissions»), ett for sommerlekene og ett for vinterlekene, som skal ha oversikt over mulige arrangører og rapportere til IOKs styre (IOC Executive Board).
* Gi IOK-sesjonene større innflytelse i prosessen ved at Fremtidig vert-utvalgene også skal bestå av IOK-medlemmer utenfor IOKs styre (IOC Executive Board).

IOK har også modifisert det olympiske charteret ved å fjerne krav om utvelgelse av vert sju år før lekene og å endre vertsby-begrepet fra en enkelt by til byer, regioner og/eller land.

### Søkere
Flere byer og regioner har meldt interesse for å arrangere sommerlekene i 2036.

#### Bekreftede søkere
*  Ahmedabad 
*  Doha 
*  Istanbul 
*  Nusantara 
*  Santiago de Chile 

#### Mulige søkere
*  Egypts nye hovedstad 
*  Nord-Jeolla eller Seoul 
*  Riyadh 
* , ,  Guangdong (Kina), Hongkong og Macau
*  Budapest 
*  Firenze–Bologna eller Torino
*  København 
*  Toronto - Montréal
*  Tyskland (sted ikke spesifisert, alternativer er Berlin, Hamburg, München eller Nordrhein-Westfalen) 

#### Trukket søknad eller avvist av IOK
*  Cape Town
*  Chengdu - Chongqing 
*  Madrid
*  Odessa 
*  London 
*  Polen (sted ikke spesifisert) 
*  Barcelona
*  Seoul
*  Mexico by, Guadalajara, Monterrey og/eller Tijuana
*  Kazan, Novosibirsk, Perm, Rostov-na-Donu, St. Petersburg, Sotsji, Ufa og/eller Vladivostok

### Dialogfase
IOK vurderer de bekreftede søkerkandidatene og inviterer de som anses som best egnet til to dialogfaser.
* Kontinuerlig dialogfase: Uforpliktende dialog mellom IOK og søkerkandidatene. 
* Målrettet dialogfase: Målrettede samtaler med én eller flere av de som er utvalgt som «foretrukne kandidater» («Preferred Host(s)») av IOKs styre (IOC Executive Board).

## Referanser


## Eksterne lenker
* Olympiske leker hos olympics.com
Brodtkorbgården / Christiegården

**Brodtkorbgården / Christiegården** er en kjøpmannsgård i kulturmiljø Vågen i Kristiansund. Dette var en av de kjøpmannsgårdene som overlevde bombingen av byen i 1940. 

Brodtkorbgården ble oppført av kanselliråd Hans Brodtkorb i 1786. Brodtkorb oppførte i 1800 også landstedet Roligheden lenger oppe på Kirklandet.

Christiegården, som står i vinkel med den eldre Brodkorbgården, er oppført om lag 1830 av Eilert Christie, Brodtkorbs nevø og svigersønn. Denne bygningen er ikke bygd opp fra nytt; en eldre sidebygning er ombygd og påbygd. Den fikk høyere etasjer, større rom og moderne stil, senempire. DEn ble større og mer herskapelig enn Brodtkorbgården. 

Anlegget mellom Kranaveien og Fosnagata består av fire sammenbygde bygninger som ligger i en firkant mellom tre gateløp. Tunet består dessuten av bårstue (tjenerbolig) og fjøs.

En stor hage mot sør hørte til, men den er nå borte, og lysthuset eller hagestua som sto der er flyttet på 1970-tallet og har adresse Fosnagata 20.

Til Christiegården hørte en klippfiskbrygge, Hjelkrembrygga, og tilhørende berg for klippfisktørking på Gomalandet, på Vågens østside. 

Tidlig på 1900-tallet overtok Kristiansund Håndverkerforening anlegget. 

## Referanser
1. divisjon volleyball

**1. divisjon volleyball** kan sikte til:

* 1. divisjon volleyball for kvinner
* 1. divisjon volleyball for menn
Prosessteknikkstudiet ved Fagskolen Vestland

Prosessteknikk-studiet gir en utdanning innen prosessteknologi, og har som mål å utstyre studentene med både teoretisk kunnskap og praktiske ferdigheter som er relevante for norsk prosessindustri.

### Læringsmål og faglig fokus
Gjennom prosessteknikk-studiet vil studentene få kunnskaper som er relevante for å arbeide i ulike sektorer innen prosessindustrien, som olje og gass, kjemisk produksjon, matindustri og vannbehandling.

Programmet dekker grunnleggende prinsipper innen kjemiteknikk, inkludert omdanning av råvarer til produkter gjennom kjemiske og fysiske prosesser som reaksjoner, termodynamikk, fluidmekanikk og varme- og massetransport. Det legger vekt på prosesskontroll og automatisering, med fokus på sensorer og teknologier som optimaliserer industrielle prosesser for effektivitet, sikkerhet og bærekraft. Studentene lærer også om helse, miljø og sikkerhet (HMS), samt energibruk og bærekraft i industrien. Gjennom laboratoriearbeid og case-studier utvikler de praktiske problemløsningsevner, i tillegg til kunnskap om teknisk tegning og drift av industrielt utstyr som pumper, reaktorer og varmevekslere.

### Studiemodell
Studiet er fleksibelt og kan tas enten som et fulltidsstudium eller som et deltids, nettbasert studium med fysiske samlinger. Denne fleksibiliteten gjør det mulig for både nyutdannede og de som allerede er i arbeid, å forbedre sine kvalifikasjoner.  

### Industrirelevant kompetanse
Prosessteknikk-studiet er skreddersydd for å møte de spesifikke behovene i norsk prosessindustri. Etter fullført utdanning er studentene kvalifisert til å jobbe som prosessteknikere, operatører eller arbeidsledere innen ulike industrielle sektorer. Kombinasjonen av teori og praktisk anvendelse sikrer at studentene er godt forberedt på arbeidslivet og kan bidra til effektive og sikre produksjonsprosesser.

I sum tilbyr dette programmet en solid vei inn i prosessindustrien, og gir studentene nødvendige ferdigheter for å arbeide med komplekse systemer, bidra til bærekraftig produksjon og opprettholde høye standarder for sikkerhet og effektivitet.

## Referanser
Love’s Wilderness

***Love's Wilderness*** er en amerikansk stumfilm fra 1924 regissert av Robert Z. Leonard.

## Skuespillere
*Corinne Griffith som Linda Lou Heath
*Holmes Herbert som David Tennant 
*Ian Keith som Paul L'Estrange
*Maurice de Canonge som Pierre Bazin 
*Emily Fitzroy som Matilda Heath
*Anne Schaefer som Prudence Heath
*Bruce Covington
*David Torrence
*Frank Elliott som Van Arsdale

## Referanser


## Eksterne lenker
*
Camillas elsker

***Camillas elsker*** (originaltittel: *The Lover of Camille*) er en amerikansk stumfilm fra 1924 regissert av Harry Beaumont.

## Skuespillere
* Monte Blue som Jean-Gaspard Deburau
* Willard Louis som Robillard
* Pat Moore
* Pierre Gendron som Charles Deburau
* Carl Miller som Armand Duval
* Rosa Rosanova som Madame Rabouir
* Marie Prevost som Marie Duplessis
* Winifred Bryson
* Brandon Hurst som Bertrand
* Rose Dione som Madame Deburau
* Trilby Clark som Madame Rubard

## Referanser


## Eksterne lenker
*
Floribert Songasonga Mwitwa

**Floribert Songasonga Mwitwa** (født 29. august 1937 i Kalasa i Belgisk Kongo; død 31. desember 2020 i Lubumbashi i Kongo) var en kongolesisk katolsk prelat og erkebiskop av Lubumbashi.
## Liv og virke
### Prest
Floribert Songasonga Mwitwa ble ordinert til prest for erkebispedømmet Élisabethville (det senere Lubumbashi) den 14. august 1963. Etter å ha studert humaniora, studerte han filosofi i Kalemie og katolsk teologi i Tournai i Belgia. Han begynte sin prestetjeneste som lærer ved Lubumbashi gutteseminar før han ble pastor for katedralen og biskoppelig vikar for biskop Kabanga.
### Biskop av Kolwezi
Pave Paul VI utnevnte ham til biskop av Kolwezi den 25. april 1974. Han ble ordinert til biskop av erkebiskopen av Kinshasa, kardinal Joseph-Albert Malula, den 24. august samme år; medkonsekratorer var Victor Petrus Keuppens O.F.M., biskop emeritus av Kolwezi, og Tharcisse Tshibangu Tshishiku, hjelpebiskop i Kinshasa.
### Erkebiskop av Kinshasa
Pave Johannes Paul II utnevnte ham til erkebiskop av Lubumbashi den 22. mai 1998. Han var apostolisk administrator for bispedømmet Sakania-Kipushi (2001-2004) og bispedømmet Manono (2001-2004). 

Hans aldersbetingede fratreden den 1. desember 2010 ble innvilget av pave Benedikt XVI.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Jozef-Ernest van Roey (1874-1961) *1926
* Biskop Félix Scalais, C.I.C.M. (1904-1967) *1953
* Kardinal Joseph Albert Malula (1917-1989) *1959
* Erkebiskop *Floribert Songasonga Mwitwa* (1937-2020) *1974

## Referanser
Gildehallen

**Gildehallen** er betegnelsen på en bolig som blir benyttet av Aass Bryggeri i Drammen som representasjonlokaler. Bygningen ble oppført i 1892 av trelasthandler Svend Christian Haug.

Bygningen som ble tegnet av arkitekt Herman Major Backer, er på to etasjer og har et lite tårn på tre etasjer. Under 1. verdenskrig ble boligen overtatt av familien Gran som solgte den videre til familien Werner i 1926 og først i 1964 ble den overtatt av Aass Bryggeri. I 1984 ble bygget rehablitert og modernisert og benyttes i dag som kontorer og festlokaler.

## Eiere
* trelasthandler Svend Haug (1892–1910-årene)
* familien Gran (1910-årene–1926)
* familien Werner (1926–1964)
* Aass Bryggeri (1964–)

## Referanser
Silje Arngrimsdatter

**Silje Arngrimsdatter** er en fiktiv person skapt av forfatter Margit Sandemo i bokserien Sagaen om Isfolket. Silje (1564–1621) var født i Trøndelag og ble 57 år gammel.

Far til Silje var hovsmed og arbeidet på en stor gård sør for Trondheim. I en liten koie tilhørende gården, vokste Silje opp sammen med sin famile: far, mor og tre søsken. 

I 1581, da Silje var 17 år, mistet hun hele sin famile i pesten, og Silje ble forvist fra gården.

Silje drar til Trondheim for å søke hjelp, men alle fryktet å få pesten i hus, så det var ingen hjelp å få.

Utsultet og forfrossen forlater Silje Trondheim for å søke varme ved det det store likbålet utenfor byen. Silje sin historie i boken starter da hun på veien dit redder to barn (Sol Angelica av Isfolket, ca to år, og Dag Christian Meiden, nyfødt), samt en mann (Heming «Fogdedreper» av Isfolket) fra døden. Samtidig treffer hun han som skal bli hennes ektemann, «menneskedyret» Tengel av Isfolket. Etter denne hendelsesrike natten får hun og de to barna husly hos den gamle maleren Benedikt.

Januar 1582 blir Silje jaget av fogdens knekter, og Tengel tar henne med seg til Isfolkets dal, en hemmelig bygd skjult i «Utgardsfjellene». I 1586 må de flykte igjen. De flytter da til Oslo-området (Bærum), til et sogn som i serien heter Gråstensholm.

Silje gifter seg med Tengel av Isfolket og blir stammor til den grenen av Isfolket som bærer den onde arven etter Tengel den Onde videre. Hun og Tengel (som senere får tilnavnet «den Gode») får to barn; Liv Hanna (1583–1668) og Are (1586–1660).

Silje beskrives i boken som en snill og omsorgsfull person med dyp innlevelsesevne. Hun er intelligent, modig, og har spesielt stor omtanke og kjærlighet for dyr. Silje er en kunstner i sjelen, som liker å skape. Hun er god til å male.

Silje er hovedpersonen i bok nr 1 (Trollbundet), og er med i de fire første bøkene i serien. Hun blir også å treffe i bok nr 41 (Demonenes fjell).

## Referanser
Bollard Pull

**Bollard Pull** (Ofte forkortet til BP) er et begrep som brukes for å måle den maksimale trekkraften som et fartøy, vanligvis en slepebåt eller annet slepefartøy kan generere når det er festet til et fast punkt, ofte kalt en pullert (bollard) på land. Denne kraften måles som statisk trekkraft, det vil si den kraften fartøyet kan utøve uten at det er i bevegelse. 

## Historie og bruk
Bollard pull er spesielt viktig i skipsfartindustien, hvor slepebåter brukes til å assistere større fartøy, flytte lektere eller hjelpe til med å manøvrere skip inn og ut av havner. Bollard Pull er også en viktig faktor for ankerhandteringsfartøy som sleper oljeplattformer og setter ut og trekker opp anker for disse.

Bollard Pull er en nøkkelindikator for hvor kraftig skipet er, og er derfor et viktig kriterium når det gjelder deres evne til å utføre ulike oppgaver.

## Metode for måling
Bollard pull måles ved at slepebåten er festet til en puller på kaia med en slepeline, mens motorene på båten kjøres på full kraft. En kraftmåler (dynamometer) er plassert mellom slepelinen om pullerten for å registrere den maksimale trekkraften. Dette blir gjort i stille farvann uten vind eller strøm for å sikre at målingen kun reflekterer fartøyets trekkraft, uten påvirkning fra eksterne faktorer

Måleenheten er vanligvis i tonn (metriske tonn) eller kilonewton (kN).

## Referanser
Ceebu jën

**Ceebu jën** (fra wolof, «ris og fisk»), eller **thiéboudiène** (fransk), er en tradisjonell senegalesisk matrett som oppsto i fiskesamfunnet på Saint-Louis-øya, nord i Senegal, på 1800-tallet. Retten tilberedes av fisk og knust ris samt grønnsaker som tomat, løk, hvitløk, chili, gulrøtter, aubergine, hvitkål, kassava og søtpoteter – med variasjoner fra region til region. Ceebu jën er Senegals nasjonalrett, og en variant av den vestafrikanske retten jollof-ris.

Matretten ceebu jën og dens tilberedelse ble innskrevet på UNESCOs representative liste over menneskehetens immaterielle kulturarv i 2021.

## Referanser


## Eksterne lenker
*  Ceebu jën på UNESCOs hjemmeside.
Livet er herlig (film fra 1959)

***Livet er herlig*** (originaltittel: *A Hole in the Head*) er en amerikansk filmkomedie fra 1959 i regi av Frank Capra. Manus er av Arnold Schulman etter hans skuespill *A Hole in the Head* fra 1957. I hovedrollene ses Frank Sinatra, Edward G. Robinson, Eleanor Parker, Carolyn Jones, Thelma Ritter och Keenan Wynn. Filmen mottok en Oscar for beste sang for låten "High Hopes".

## Medvirkende
*Frank Sinatra - Tony Manetta
*Edward G. Robinson - Mario Manetta
*Eleanor Parker - Eloise Rogers
*Carolyn Jones - Shirl
*Thelma Ritter - Sophie Manetta
*Keenan Wynn - Jerry Marks
*Joi Lansing - Dorine
*Eddie Hodges - Alvin "Ally" Manetta
*Joyce Nizzari as Alice
*Dub Taylor - Fred
*Benny Rubin - Abe Diamond
*Ruby Dandrige - Sally
*James Komack - Julius Manetta
*Connie Sawyer - Miss Wexler

## Referanser


## Eksterne lenker
*
Symbolsk kapital

**Symbolsk kapital** er et begrep innen sosiologi som ble utviklet av den franske sosiologen Pierre Bourdieu. Symbolsk kapital er den status, prestisje og anerkjennelse som individer eller grupper oppnår innenfor et bestemt sosialt felt. Den symbolske kapitalen er avhengig av sosiale og kulturelle normer. Symbolsk kapital er knyttet til andre kapitalformer som økonomisk, kulturell og sosial kapital, og dens verdi avhenger av sosial anerkjennelse.

## Begrepet symbolsk kapital
I Bourdieus teori er kapital en samlebetegnelse for de ressursene og maktmidlene individer og grupper besitter og konkurrerer om i ulike sosiale sammenhenger. Symbolsk kapitale skiller seg fra økonomisk og sosial kapital ved at den ikke nødvendigvis er materiell, men bygger på anerkjennelse, legitimitet og sosial status. Eksempler på symbolsk kapital kan være utdanning, kulturforståelse, prestisjetunge yrker eller meritter innenfor et spesifikt fagfelt.

## Typer av kapital
# Økonomisk kapital: Materielle ressurser som penger og eiendom
# Kulturell kapital: kunnskap, utdanning og kulturell forståelse som gir sosial posisjon
# Sosial kapital: Nettverk av relasjoner som individer kan bruke for å oppnå fordeler
# Symbolsk kapital: Anerkjennelse og sosial prestisje, som er avhengig av de andre kapitalformene, men er spesielt synlig i hvordan andre verdsetter og respekterer en persons posisjon

## Symbolsk kapital i ulike felt
Bourdieu hevder at ulike sosiale felter verdsetter ulike former for kapital. Symbolsk kapital kan ha ulik betydning avhengig av hvilket samfunnsområde det er snakk om. For eksempel kan noe som gir prestisje i akademia, som publikasjoner og intellektuell anerkjennelse, ikke nødvendigvis ha samme verdi innen idrettsverdenen, der medaljer og sportslige prestasjoner gir høyere status.

## Referanser
Daniel Dencik

**Daniel Dencik** (født 1972) er en dansk forfatter og filmregissør.

Som helt ung studerte han filosofi ved Stockholms universitet, før han utdannet seg som filmklipper ved Den Danske Filmskole. Han debuterte som lyriker mens han gikk på filmskolen med *Lyn på en motorvej* i 1998. Senere har han utgitt novellesamlinger, romaner og essays, samt skrevet manus til flere filmer.

To av romanene omhandler hans eget liv; *Anden person ental* fra 2014, som beskriver hans kamp for å få møte barna sine, og *Første person flertal* som kom i 2022. 

## Bibliografi (utvalg)
* 1998:*Lyn på en motorvej* 
* 1999: *Chihuahua* 
* 2005: *Solvinden* 
* 2012: *Via katastroferne. Nekrolog* 
* 2014: *Anden person ental *
* 2016: *Grand Danois* 
* 2017: *Sportshjerte* 
* 2018: *Nordisk vildt* 
* 2021: *SNASK* 
* 2022: *Første person flertal* 

## Filmografi (utvalg)
* 2012: *[[Moon rider]]* (regi, manus, klipp og fotograf)
* 2013: *[[Ekspeditionen til verdens ende]]* (regi og manus)
* 2013: *[[Tal R: The Virgin]]* (regi)
* 2015: *[[Gullkysten (film)|Gullkysten]]* (regi og manus)
* 2019: *Kaptajnens skygge – Christopher Juul-Jensen* (regi og manus)
* 2021: *[[Miss Osaka]]* (regi og manus)

## Privatliv
Dencik er født i Stockholm som sønn av Lars Dencik og Kerstin Allroth. Han flyttet med familien til Danmark da han var tre år gammel og er oppvokst i Valby. David Dencik er en yngre bror.

## Fotnoter

## Referanser

 
 



## Eksterne lenker
* 
*
Annelin Eriksen

**Annelin Eriksen** (født 1972) er en norsk sosialantropolog. Hun er professor i sosialantropologi ved Universitetet i Bergen. I september 2024 ble hun valgt til preses i Det Norske Videnskaps-Akademi.

## Referanser


## Eksterne lenker
* uib.no Annelin Eriksen
Emily i Paris

***Emily i Paris*** er en amerikansk TV-serie for romantisk komedie laget av Darren Star for Netflix. Serien med Lily Collins i hovedrollen, handler om den ambisiøse markedsføringssjef Emily Cooper som flytter til Paris for å tilføre sine streite amerikanske innstillinger og friske ideer til det nye kontoret i Paris. I Paris prøver hun å tilpasse seg utfordringer i arbeid, kjærlighetsliv og vennskap til tross for at hun ikke snakker fransk. 

I serien medvirker også Philippine Leroy-Beaulieu, Ashley Park, Lucas Bravo, Samuel Arnold, Bruno Gouery, Camille Razat, William Abadie og Lucien Laviscount .

Serien er produsert av MTV Entertainment Studios og ble opprinnelig utviklet for Paramount Network i september 2018, og ble flyttet til Netflix i juli 2020. Filmingen forgår i Île-de-France, hovedsakelig i Paris og dens forsteder, og begynte i august 2019.

*Emily i Paris* hadde premiere 2. oktober 2020 til blandede anmeldelser i USA og til kritikk i Frankrike for negativt stereotypi av parisere og franskmenn .  I november 2020 ble det besluttet å spille inn en andre sesong av Netflix, som hadde premiere 22. desember 2021.    I januar 2022 ble det videre besluttet å spille inn en tredje og fjerde sesong.  Den tredje sesongen hadde premiere 21. desember 2022, og   den fjerde sesongen ble delt i to deler: den første hadde premiere 15. august 2024, etterfulgt av den andre 12. september 2024.  I september 2024 ble det besluttet at det skulle lages en femte sesong.

## Rollebesetning og karakterer
### Hovedroller
* Lily Collins som Emily Cooper, en 29-åring som flytter fra Chicago til Paris for en midlertidig strategijobb for sosiale medier hos Savoir.
* Filippinske Leroy-Beaulieu som Sylvie, Emilys tøffe og bitre sjef på Savoir i Paris.
* Ashley Park som Mindy Chen, Emilys første venn i Paris, en amerikansk barnepike og sanger av kinesisk-koreansk avstamning, og arvingen til en forretningsmagnat i Shanghai som hun ikke har kontakt med.
* Lucas Bravo som Gabriel, Emilys attraktive nabo i etasjen under, kjøkkensjefen på Chez Lavaux, tidligere kjæreste Camille og Emilys crush.
* Samuel Arnold som Julien, Emilys trendy og teatralske kollega som danner en komisk duo med Luc.
* Bruno Gouery som Luc, Emilys sære kollega, som danner en komisk duo med Julien.
* Camille Razat som Camille, Emilys venn, og Gabriels tidligere kjæreste som jobber på et kunstgalleri og er champagnearving . Familien hennes, en del av den franske adelen, eier et slott og en vingård.
* William Abadie som Antoine Lambert, Emilys klient som eier parfymeselskapet Maison Lavaux og som er i en langvarig affære med Sylvie.
* Lucien Laviscount som Alfie; en britisk bankmann i Emilys franskklasse og Emilys kjærste i sesong 3.

## Referanser


## Eksterne lenker
* 
*
Britisk Hongkong

**Britisk Hongkong** var en britisk kronkoloni som eksisterte fra 1841 til 1997 på området som i dag utgjør den kinesiske spesielle administrative region Hongkong.

Britisk styre i Hongkong startet med den overtagelsen av Hongkongøya under den første opiumkrigen mellom britene og det kinesiske Qing-dynastiet. Etter den andre opiumskrigen fikk britene kontroll over hele Kowloon. I 1898 utvidet kolonien seg ytterligere, da britene fikk en avtale for kontroll over de *[[De nye territoriene (Hongkong)|nye territoriene]]*, områdene mellom Kowloon og Shenzhenelven, for 99 år. Avtalen omfattet i tillegg 235 større og mindre øyer.

Britisk Hongkong ble angrepet av Japan under andre verdenskrig og var okkupert fra 1941 til 1945.

På 1970-tallet ble Hongkongs status endret fra britisk kronkoloni til britisk oversjøisk territorium og i 1984 signerte Storbritannia og Kina en avtale som slo fast at Hongkong skulle overføres tilbake til Kina i 1997, men hvor Hongkong skulle bevare sine særegne økonomiske og sosiale systemer frem til 2047, under prinsippet om "ett land, to systemer". 

Den offisielle overføringen til Kina ble gjennomført 1. juli 1997 under en seremoni hvor blant annet prins Charles av Storbritannia, statsminister Tony Blair og Kinas president Jiang Zemin deltok. 

## Referanser


## Eksterne lenker
*
Nordre Budal

**Budal**, **Nordre Budal** eller **Poppelgården** er en gård med et fredet våningshus på Tjøme i Færder kommune i Vestfold. 

Gårdstunet på Nordre Budal ligger på østsiden av Vestveien på Tjøme. Den fredete hovedbygningen hører til et gårdstun med låve og sidebygning. Sidebygningen har antakelig samme alder som hovedhuset. 

## Referanser


## Eksterne lenker
*
Ingrid Andréa Gulbrandsen

**Ingrid Andréa Gulbrandsen** (født 2000) er en norsk langrennsløper fra Finnsnes som representerer Bardufoss og Omegn IF. 

Fra sesongen 2024/25 er hun en del av rekruttlandslaget.

## Referanser


## Eksterne lenker
* 
*
Den Norske Husflidsforening

**Den Norske Husflidsforening** er en norsk organisasjon som ble stiftet i Kristiania i september 1891 for å fremme interessen for norsk husflid. Etter hvert ble det opprettet lokale avdelinger – lokallag – rundt omkring i Norge.

Kursvirksomhet i ulike håndverks- og håndarbeidsteknikker ble tidlig en viktig del av foreningens virke.

Foreningen startet tidlig å engasjere dyktige, norske formgivere til å designe modeller og mønstre som kunne benyttes til å produsere husflidsprodukter for salg i hjemmene, og etter hvert ble det også laget mønstre for salg til privatpersoner, eksempelvis strikkemønstre og broderimønstre.

Husflidsforeningen lyste også ut designkonkurranser for å stimulere norske formgivere til å engasjere seg i norsk håndverk og husflid. I 1913 holdt foreningen eksempelvis en konkurranse om design av dagligstuemøbler.

## Formgivere (utvalg)
I årenes løp har en rekke sentrale, norske formgivere vært tilknyttet Den Norske Husflidsforening og skapt mønstre for foreningen, deriblant:

* Gerhard Munthe (1849–1929), billedkunstner og formgiver – laget flere kartonger for billedvev for Husflidsforeningen, som ble vevet opp blant annet av Augusta Christensen (1852–1923).
* Ingeborg Christiane Arbo (1872–1958), vever og tekstilkunstner
* Frøydis Haavardsholm (1896–1984)
* Else Poulsson (1909–2002), tekstilkunstner

## Kongelig beskytterskap
Ett år etter unionsoppløsningen i 1905 ble dronning Maud beskytter for Den Norske Husflidsforening.

## Litteratur

* 

## Referanser
Dypvågstranda

**Dypvågstrand** er et småbruk ved sjøen, med et fredet våningshus, i Dypvåg i Tvedestrand kommune i Agder fylke. Våningshuset er fredet sammen med området rundt.

## Referanser


## Eksterne lenker
*
Slowboy

**William Rød** (født 2002), bedre kjent under artistnavnet **Slowboy**, er en norsk musikkprodusent og DJ fra Rælingen i Akershus som har oppnådd stor suksess internasjonalt med sin unike sjangermiks, spesielt innenfor «Brazilian phonk». Hans musikkstil kombinerer elementer fra phonk og Brazilian funk, og har fått betydelig oppmerksomhet på strømmeplattformer som Spotify, hvor han har over en halv milliard avspillinger og sosiale medier som TikTok.

## Oppvekst og utdannelse
William Rød vokste opp i Rælingen. Han har utdannelse i musikkdesign fra Høyskolen Kristiania.
## Musikalsk virke
Rød oppdaget phonk og Brazilian funk via TikTok. Phonk er en undersjanger av hiphop med røtter i 1990-tallets Memphis-rap, mens Brazilian funk, også kjent som funk carioca, har sitt opphav i Brasil og er inspirert av sjangre som Miami bass og gangsterrap. Rød kombinerte disse to sjangrene i sin gjennombruddslåt, «Brazilian Phonk Mano», som ble en viral hit før den offisielt ble lansert. Låten har per september 2024 mer enn 120 millioner avspillinger på Spotify.

Suksessen med «Brazilian Phonk Mano» markerte et vendepunkt i Slowboys karriere, og bidro til populariteten til den nyopprettede sjangeren «Brazilian phonk». Låten skrev han på 30 minutter. Etter denne suksessen fikk Slowboy raskt en betydelig tilhengerskare, spesielt i utlandet, og hans musikk har blitt brukt i innhold av kjente fotballklubber som FC Barcelona og Real Madrid på sosiale medier.

Slowboys første liveopptreden fant sted på «Phonk Nation» under Amsterdam Dance Event (ADE). I 2024 opptrådte han også på «Earth Garden»-festivalen på Malta.

## Referanser
Madonna of the Streets

***Madonna of the Streets*** er en amerikansk stumfilm fra 1924 regissert av Edwin Carewe.

## Skuespillere
*Alla Nazimova som Mary Carlson / Mary Ainsleigh
*Milton Sills som John Morton
*Claude Gillingwater som Lord Patrington
*Courtenay Foote som Dr. Colbeck
*Wallace Beery som Bill Smythe
*Anders Randolf som Morgan
*John T. Murray som Eddie Foster
*Vivien Oakland som Sarah Joyce
*Harold Goodwin som Walter Bowman
*Rosa Gore som Mrs. Elyard

## Referanser


## Eksterne lenker
*
Malva (film fra 1924)

***Malva*** er en tysk stumfilm fra 1924 regissert av Robert Dinesen.

## Skuespillere
* Lya De Putti som Malva  
* Hans Adalbert Schlettow som Tadzio  
* Ernst Rückert som Tassilo  
* Erich Kaiser-Titz som Gregori  
* Tronier Funder som Bosco

## Referanser


## Eksterne lenker
*
Der Mann um Mitternacht

***Der Mann um Mitternacht*** er en tysk stumfilm fra 1924 regissert av Holger-Madsen.

Filmen ble innspilt i Norge.

## Skuespillere
* Hella Moja som Elsa  
* Olaf Fjord som Helge Bjoernstad  
* Henrik Malberg som Knut Hammerdal  
* Holger-Madsen
* Karl Etlinger som Ole  
* Claire Rommer som Ingrid  
* Erling Hanson som Sigurd Hoff 

## Referanser


## Eksterne lenker
*
Hongkongs guvernør

**Hongkongs guvernør** var visekonge i Britisk Hongkong og regjerte på vegne av den britiske monarken. Guvernøren var formann for regjeringsrådet og øverstkommanderende for British Forces Overseas Hong Kong.

Den siste guvernøren var Chris Patten.

## Liste over guvernører

### Japans okkupasjon 1941–1945

## Referanser


## Eksterne lenker
*
Bergsvein

**Bergsvein**, og **Bergsveinn**, er et nordisk guttenavn fra middelalderen. Navnet er sammensatt av de to delene Berg, som betyr «berging» og «beskyttelse», og Svein, som er et opphavlig nordisk navn fra middelalderen og betyr «gutt» og «ung mann». Det er også brukt som del av navn, slik som her.

Navnet har variantene Bergsvein, Bersvein og Bersvend.

## Utbredelse
I Norge (2024) har 34 personer Norge Bergsvein som sitt førstenavn. Navnet er mest i bruk i Midt-Norge og i Indre Troms, som følge av innvandring fra Midt-Norge.
På Island er det 56 personer som har Bergsveinn som sitt førstenavn.

I perioden 1900–2017 var det omtrent 60 menn (født i Norge) som hadde Bergsvein som det eneste fornavn eller som det første av flere.

## Kjente personer med navnet
* Bergsvein Brøske- politiker
* Bergsveinn Birgison - islandsk forfatter

## Referanser
The Man from Wyoming

***The Man from Wyoming*** er en amerikansk stumfilm fra 1924 regissert av Robert N. Bradbury.

## Skuespillere
* Jack Hoxie som Ned Bannister 
* Lillian Rich som Helen Messiter 
* William Welsh som David Messiter 
* Claude Payton som Jack Halloway 
* Ben Corbett som Red 
* Lon Poff som Jim McWilliams 
* George Kuwa som Sing Lee Wah 

## Referanser


## Eksterne lenker
*
Wang Changhao

**Wang Changhao** (født 2002) er en kinesisk svømmer som spesialiserer seg i butterfly. I 2023 satte Wang Changhao kinesisk rekord på 50 meter butterfly.

Han representerte landet sitt i Sommer-OL 2024 i Paris på 4 × 100 meter medley stafett i forsøksheatet, der laget vant gullmedalje og brøt USAs seiersrekke på 64 år siden 1960 i øvelsen.

## Referanser


## Eksterne lenker
*
Josha Salchow

**Josha Salchow** (født 1999) er en tysk svømmer.

Han representerte landet sitt i Sommer-OL 2024 i Paris på 4 × 100 meter medley stafett, der laget kom på 8. plass finalen.

## Referanser


## Eksterne lenker
*
Metacinops

***Metacinops*** er en slekt av snutebiller. 

## Utseende
Middelsstore, avlange, mørkbrunlige snutebiller. I motsetning til de fleste andre bredsnutebiller er snuten forholdsvis lang, omtrent så lang som resten av hodet. Hodet er avlangt og nærmest timeglassformet (innsnevret i midten), fasettøynene er ganske små og sitter omtrent halvveis mellom snutespissen og bakhodet. De klnebøyde antennene er forholdsvis lange og sitter festet nær snutespissen i markerte groper. Pronotum er nesten sirkelrundt. Dekkvingene er jevnbrede og avlange, beina middels lange, rødlige, lårene fortykkede med en tann på forlåret.  Kroppen er kledt med nedliggende, lyse hår. 

## Levevis
De voksne billene finnes ofte på bladene av ulike busker og trær.

## Utbredelse
Slekten er utbredt i Sør-Europa (Italia, Hellas).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen Løvsnutebiller, **[[Phyllobiini]]** Schönherr, 1826
******** Slekten ***Metacinops*** Kraatz, 1862 
********* *[[Metacinops calabrus]]* Stierlin, 1892 - ofte regnet som et synonym for *M. rhinomacer*
********* *[[Metacinops rhinomacer]]* Kraatz, 1862
********* *[[Metacinops siculus]]* Osella & Di Marco, 1996

## Referanser




## Eksterne lenker
*
Asceparnus

***Asceparnus*** er en slekt av snutebiller. 

## Utseende
Middelsstore (gjerne 6-7 millimeter), avlange, brunlige snutebiller med kort, bred snute. Kroppen er delvis kledt med lyse skjell og korte, kraftige, oppstående hår som gir et litt rufsete inntrykk. Snuten er firkantet, litt bredere enn lang, de knebøyde antennene sitter festet nær spissen. Fasettøynene er nokså store, rundet utstående. Pronotum er nesten sirkelrundt. Dekkvingene er ovale. Beina er middels lange, litt kraftige.

## Utbredelse
Slekten er kjent fra Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Peritelini]]** Lacordaire, 1863 eller Leptopiini
******** Slekten ***Asceparnus*** Schönherr, 1847
********* *[[Asceparnus nodipennis]]* Schoenherr, 1847
********* *[[Asceparnus subfasciatus]]* (Blackburn, 1894)
********* *[[Asceparnus xanthorrhoeae]]* (Lea, 1909)

## Referanser




## Eksterne lenker
*
Macrocyrtus

***Macrocyrtus*** er en slekt av fargerike snutebiller. 

## Utseende
Middelsstore, ovale, svarte snutebiller med kort, bred snute. De rundede og hvelvede dekkvingene har gjerne fargesterke tegninger med bånd eller flekker i gult, grønt eller blått.

## Levevis
De voksne billene finnes ofte på bladene av ulike busker og trær. De er ikke flygedyktige, dette medfører at de har svært begrenset spredningsevne, noe som trolig har bidratt sterkt til det svært høye artstallet i denne slekten.

## Utbredelse
Gruppen er utbredt i Sørøst-Asia med særlig mange arter på Filippinene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Pachyrhynchini]]** Scönherr, 1826
******** Slekten ***Macrocyrtus*** Heller, 1912 
********* Underslekten Exmacrocyrtus Schultze, 1924
********** *[[Macrocyrtus caerulans]]* Rukmane, 2019
********** *[[Macrocyrtus erosus]]* (Pascoe, 1871)
********** *[[Macrocyrtus fulgidus]]* Rukmane, 2019
********** *[[Macrocyrtus hieroglyphicus]]* (Schultze, 1917)
********** *[[Macrocyrtus ilocanus]]* Schultze, 1918
********** *[[Macrocyrtus kalinganus]]* Schultze, 1922
********** *[[Macrocyrtus negrito]]* Heller, 1912
********** *[[Macrocyrtus pseudopolitus]]* Heller, 1921
********** *[[Macrocyrtus trivittatus]]* Schultze, 1922
********* Underslekten *Macrocyrtus* (i snever forstand)
********** *[[Macrocyrtus benguetanus]]* Schultze, 1917
********** *[[Macrocyrtus castaneus]]* (Pascoe, 1881)
********** *[[Macrocyrtus contractus]]* (Chevrolat, 1881)
********** *[[Macrocyrtus nigrans]]* (Pascoe, 1881)
********** *[[Macrocyrtus subcostatus]]* Heller, 1912 
********** *[[Macrocyrtus trilineatus]]* Schultze, 1934

## Referanser




## Eksterne lenker
*
Ittostira

***Ittostira*** er en slekt av snutebiller. 

## Utseende
Middelsstore, avlange, matt gråbrunlige snutebiller med kort, bred snute. 

## Levevis
De voksne billene finnes ofte på bladene av ulike busker og trær.

## Utbredelse
Slekten er utbredt i Indonesia og Malaysia.

## Systematisk inndeling
Navnet er et anagram av *[[Ottistira]]*.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Ottistirini]]** Heller, 1925
******** Slekten ***Ittostira*** Heller, 1925 
### Liste over artene

* *[[Ittostira bipunctata]]* Heller, 1925
* *[[Ittostira brevicornis]]* Heller, 1925
* *[[Ittostira ceramensis]]* (Heller, 1914)
* *[[Ittostira costulata]]* Heller, 1925
* *[[Ittostira dispersa]]* (Heller, 1914)
* *[[Ittostira elaporae]]* Heller, 1925
* *[[Ittostira elongata]]* Heller, 1925
* *[[Ittostira exophthalma]]* Heller, 1925
* *[[Ittostira gibbosa]]* (Pascoe, 1872)
* *[[Ittostira glauca]]* Heller, 1925
* *[[Ittostira leucogenis]]* (Pascoe, 1872)
* *[[Ittostira makalehiensis]]* Günther, 1939
* *[[Ittostira mitis]]* (Heller, 1898)
* *[[Ittostira moluccana]]* Heller, 1925
* *[[Ittostira nasalis]]* Heller, 1925
* *[[Ittostira naso]]* (Pascoe, 1872)
* *[[Ittostira ocularis]]* (Pascoe, 1872)
* *[[Ittostira papuana]]* Heller, 1925
* *[[Ittostira pulchella]]*  (Pascoe, 1872)
* *[[Ittostira punctata]]* (Pascoe, 1872)
* *[[Ittostira rhinotmetes]]* Günther, 1938
* *[[Ittostira satoi]]* Kojima & Morimoto, 2007
* *[[Ittostira seriespreta]]* Heller, 1925
* *[[Ittostira simia]]* Heller, 1925
* *[[Ittostira spinosipes]]* Heller, 1925
* *[[Ittostira subbifasciata]]* Heller, 1925
* *[[Ittostira transtrata]]* Heller, 1925
* *[[Ittostira variabilis]]* Heller, 1925

## Referanser




## Eksterne lenker
*